A4-0027/98

Ψήφισμα για την ανακοίνωση της Επιτροπής σχετικά με την περαιτέρω ανάπτυξη των κινητών και ασυρμάτων τηλεπικοινωνιών προκλήσεις και επιλογές για την Ευρωπαϊκή Ένωση και για την ανακοίνωση της Επιτροπής «Στρατηγική και κατευθύνσεις πολιτικής όσον αφορά την περαιτέρω ανάπτυξη των κινητών και ασυρμάτων επικοινωνιών στην Ευρώπη (UMTS) (COM(97)0217 + COM(97)0513 - C4-0271/97)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(97)0217 και COM(97)0513 - C4- 0271/97),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τη γνωμοδότηση της Επιτροπής Έρευνας, Τεχνολογικής Ανάπτυξης και Ενέργειας (A4-0027/98),

Α. θεωρώντας ότι οι κινητές επικοινωνίες είναι ταχέως αναπτυσσόμενος τομέας σε ευρωπαϊκό και παγκόσμιο επίπεδο, και ότι η χρήση τους θα γενικευθεί γρήγορα κατά τα επόμενα χρόνια,

Β. εκτιμώντας ότι, χάρη στην τεχνολογία GSM, οι ευρωπαίοι κατασκευαστές και πάροχοι υπηρεσιών έχουν καταλάβει περίοπτη θέση σε διεθνές επίπεδο στον τομέα της κινητής τηλεφωνίας, και η Ευρώπη μπορεσε να αποκτήσει γρήγορα ένα εκτεταμένης κάλυψης και καλής ποιότητας δίκτυο κινητής τηλεφωνίας,

Γ. επισημαίνοντας ότι η αυξανόμενη χρήση των τηλεπικοινωνιών δια πολυμέσων που προβλέπεται για τα επόμενα χρόνια απαιτεί αυξημένες δυνατότητες μετάδοσης και ταχύτητας αρωγής δεδομένων[semigr ] προς τον σκοπό αυτό θα απαιτηθούν νέες, τρίτης γενεάς, τεχνολογίες ραδιοφωνικής μετάδοσης, οι οποίες αποτελούν αυτή τη στιγμή αντικείμενο μελέτης εκ μέρους της Διεθνούς Ένωσης Τηλεπικοινωνιών (ITU), στο πλαίσιο των εργασιών IMT- 2000 και, κατά τρόπο λεπτομερέστερο, στους κόλπους του ETSI και στο Forum UMTS,

Δ. θεωρώντας επιτακτική ανάγκη οι τεχνολογίες αυτές να αναπτυχθούν βάσει ενός προτύπου που θα επιτρέπει τη συμβατότητα μεταξύ των συστημάτων όλων των κατασκευαστών και παρόχων υπηρεσιών στην επικράτεια της Ένωσης, συμβατότητα τόσο από τερματικό σε τερματικό όσο και μεταξύ τερματικών και δικτύων GSM, καθώς και τη διαλειτουργικότητα με τις υπηρεσίες πολυμέσων που προσφέρουν όλα τα υπάρχοντα δίκτυα, τόσο τα επίγεια όσο και τα δορυφορικά,

Ε. λαμβάνοντας υπόψη τον οικουμενικό χαρακτήρα της αγοράς εξοπλισμού και υπηρεσιών UMTS, και την ανάγκη η τεχνολογία που θα επιλεγεί για το UMTS να είναι η αποτελεσματικότερη δυνατή από πλευράς ποιότητας, επενδυτικού κόστους και λειτουργικότητας και να καλύπτει το ευρύτερο δυνατό φάσμα εφαρμογών, ούτως ώστε να εξασφαλισθεί όχι μόνον η ευρεία χρήση της εντός της Ένωσης αλλά και η ανταγωνιστικότητα και ελκυστικότητά της και στις εξωτερικές αγορές,

ΣΤ. λαμβάνοντας υπόψη την άποψη που έχουν εκφράσει οι ενδιαφερόμενοι κλάδοι ότι επείγει να λάβουν οι δημόσιες αρχές μέτρα για τη διευκόλυνση της ανάπτυξης τεχνολογιών τρίτης γενεάς, όπως προαναφέρθηκε, ιδίως σε ό,τι αφορά τις διαδικασίες χορήγησης αδειών λειτουργίας και την εκχώρηση συχνοτήτων, εφόσον οι ενδιαφερόμενοι κλάδοι πιστεύουν ότι έχει καίρια σημασία να εξασφαλισθεί το απαιτούμενο επίπεδο βεβαιότητας ως προς τη συνέχεια του όλου εγχειρήματος, με σκοπό να πεισθούν οι επιχειρήσεις να συνεχίσουν να αυξάνουν, χωρίς ενδοιασμούς, τις επενδύσεις τους, και να εδραιωθεί η εμπιστοσύνη του κοινού στα πλεονεκτήματα του συστήματος UMTS,

Ζ. επισημαίνοντας ότι, κατά το στάδιο της ανάπτυξης, το UMTS δεν πρόκειται να απαιτήσει νέες προσαρμογές του ισχύοντος κανονιστικού πλαισίου σε ό,τι αφορά τις άδειες λειτουργίας, δεδομένου ότι οι ισχύοντες κανόνες είναι επαρκείς και πλήρως εφαρμόσιμοι[semigr ] επισημαίνοντας, ωστόσο, ότι πρέπει να αποσαφηνιστούν οι συνθήκες υπό τις οποίες αυτό το πλαίσιο ισχύει για το UMTS[semigr ] ότι θα χρειασθεί, όμως, να αναπτυχθούν ανοικτά και διεθνώς ανταγωνιστικά πρότυπα, ιδιαίτερα όσον αναφορά τις ασύρματες διασυνδέσεις που θα εξασφαλίζουν την πλήρη διαλειτουργικότητα σε ευρωπαϊκό επίπεδο, έργο ζωτικής σημασίας που οφείλει να φέρει εις πέρας το ETSI, το οποίο πρέπει να καταστεί το επίκεντρο της συνεργασίας όλων των παραγόντων και φορέων του κλάδου, με την αποφασιστική υποστήριξη των θεσμικών οργάνων της Ένωσης και των κρατών μελών,

1. χαιρετίζει με ικανοποίηση την ανακοίνωση της Επιτροπής, θεωρώντας ότι η μελλοντική ανάπτυξη των κινητών και ασυρμάτων επικοινωνιών αποτελεί τον ακρογωνιαίο λίθο για τη δημιουργία μιάς κοινωνίας των πληροφοριών που θα εξυπηρετεί τις ανάγκες όλων των πολιτών[semigr ]

2. πιστεύει ότι η ανταγωνιστικότητα της ευρωπαϊκής βιομηχανίας στην παγκόσμια αγορά θα βελτιωθεί εάν εξασφαλισθούν οι προϋποθέσεις για τη δημιουργία μιας δυναμικής εσωτερικής ευρωπαϊκής αγοράς κατά την αρχική περίοδο εφαρμογής του UMTS[semigr ]

3. υπογραμμίζει ότι η δημιουργία ενός σταθερού επιχειρησιακού περιβάλλοντος το οποίο θα καθιστά δυνατόν τον επί ίσοις όροις ανταγωνισμό υπό τις σημερινές συνθήκες όπου η βιομηχανία έχει ήδη ολοκληρώσει το στάδιο της έρευνας και έχει εισέλθει στα πρώτσ στάδια της κατασκευής νέων προϊόντων, είναι εξαιρετικά σημαντική[semigr ] ότι καθήκον των κρατών μελών είναι να εξασφαλισθεί η συναίνεση στην Ευρώπη σε ό,τι αφορά τα θέματα ρυθμίσεων, αδειών, εγκρίσεων τύπων, καθώς και εναρμόνισης των κανόνων ανταγωνισμού[semigr ] ότι ειδικές πρόσθετες ρυθμίσεις θα χρειασθούν μόνο στην περίπτωση που δεν επιτευχθεί εγκαίρως συμφωνία μεταξύ των κρατών μελών σε σχέση με τα θέματα που αφορούν το UMTS[semigr ]

4. διαπιστώνει ότι πρέπει να αποφευχθούν οι στρατηγικές προστατευτισμού και αμύνης[semigr ] ότι η Επιτροπή οφείλει να καταβάλει περισσότερες προσπάθειες για την ενθάρρυνση και υποστήριξη της αναπτυξιακής δραστηριότητας[semigr ] ότι οι ενέργειες για την τυποποίηση και η εκχώρηση επαρκών συχνοτήτων όσο το δυνατό συντομότερα στο πλαίσιο του UMTS αποτελούν θέμα προτεραιότητας και ότι πρέπει να καταβληθούν προσπάθειες για την ενθάρρυνση της συνεργασίας μεταξύ των δικαιούχων και φορέων, των κατασκευαστών, των νομοθετών και των αρμοδίων για θέματα συχνοτήτων υπηρεσιών που ασχολούνται με το εν λόγω σύστημα[semigr ] ότι προϋπόθεση για την επιτυχία του UMTS είναι να υιοθετηθούν κοινοί κανόνες «παιχνιδιού» από τις περισσότερες από τις ενδιαφεόμενες χώρες[semigr ]

5. θεωρεί ότι στο πλαίσιο αυτό πρέπει να δοθεί σαφές μήνυμα πολιτικής δέσμευσης για την ανάπτυξη του UMTS και αναμένει από την ευρωπαϊκή βιομηχανία, μέσω του ETSI, να παρουσιάσει ένα ενιαίο πρότυπο, ως μία συνθήκη για ένα εγκαίρως διαθέσιμο φάσμα συχνοτήτων[semigr ]

6. θεωρεί, κατά την ανάπτυξη αυτών των συστημάτων επικοινωνιών, ότι η προώθηση της γενικής ολοκλήρωσης υπηρεσιών και συστημάτων (σταθερών, κινητών, δορυφορικών, IT) είναι υψίστης σημασίας[semigr ]

7. εκτιμά ότι, παρόλο που το EMTS προσφέρει ευρύτατο φάσμα νέων εναλλακτικών επιλογών, όπως π.χ. τηλεαγορές, τραπεζικές συναλλαγές εξ αποστάσεως και τηλεεργασία, ιδιαίτερη προσοχή πρέπει να δοθεί στις δυνατότητες εκείνες που μπορούν να εξυπηρετήσουν τους ηλικιωμένους και τους αναπήρους[semigr ]

8. επισημαίνει ότι είναι επείγον να προβλεφθούν από τώρα οι μελλοντικές ανάγκες, ούτως ώστε η τυποποίηση και η εκχώρηση συχνοτήτων να αποτελέσουν αντικείμενο σχεδιασμένης πορείας[semigr ]

9. υπενθυμίζει τους στόχους που έθεσε το ETSI, ότι δηλ. το UMTS πρέπει να προσφέρει υπηρεσίες υψηλής ποιότητας, ευπροσάρμοστες στις ανάγκες του καθενός και προσιτές σε όλους, που θα συνδυάζουν τις υπηρεσίες σταθερής και κινητής τηλεφωνίας σε ένα και το αυτό τερματικό, και επισημαίνει ότι οι στόχοι αυτοί πρέπει να επιδιωχθούν με την συντονισμένη προσπάθεια των συντελεστών του κλάδου και της Ευρωπαϊκής Κοινότητας και των κρατών μελών της, στα οποία και ανήκει η ευθύνη να δημιουργήσουν το κατάλληλο πλαίσιο[semigr ]

10. υποστηρίζει τη θέση που πρέπει να διαμορφωθεί με μία ευρωπαϊκή προσέγγιση σε ό,τι αφορά τις κανονιστικές ρυθμίσεις, την τυποποίηση, την εκχώρηση συχνοτήτων, την έρευνα και ανάπτυξη, τη διεθνή συνεργασία και την παροχή καθολικών υπηρεσιών[semigr ]

11. θεωρεί απαραίτητο να ληφθούν τα κατάλληλα μέτρα ώστε να αποφευχθεί ο ανταγωνισμός μεταξύ τεχνικώς ασύμβατων προτύπων, δεδομένου ότι η παράλληλη ύπαρξη διαφορετικών προτύπων μπορεί να έχει ως αποτέλεσμα τη δημιουργία «ιδιόκτητων» προτύπων, πράγμα που οδηγεί στο πολύ δυσάρεστο φαινόμενο της δημιουργίας στεγανών και αποκλειστικών σχέσεων μεταξύ εκείνων που παρέχουν τις υπηρεσίες και των κατασκευαστών για πολλά χρόνια[semigr ] ακόμα και αν, σε παγκόσμιο επίπεδο, η διαλειτουργικότητα των διαφόρων συστημάτων μπορεί να εκτεθεί μέσω ασυρμάτων διασυνδέσεων μεταξύ περιφερειακών δικτύων, σε ευρωπαϊκό επίπεδο θα ήταν ασυγχώρητο να μην υπάρξει ένα και μοναδικό, κοινό και ανοικτό σύστημα[semigr ] το αντίθετο θα ήταν δυσμενές όχι μόνο για τους χρήστες αλλά και για την ανταγωνιστικότητα του όλου συστήματος UMTS[semigr ]

12. υποστηρίζει συνεπώς τις τρέχουσες προσπάθειες στους κόλπους του ETSI να διαμορφωθεί ένα κοινό και διεθνώς ανταγωνιστικό πρότυπο για το UMTS στην Ευρώπη ως είσοδος (input) στη διαδικασία τυποποίησης στο πλαίσιο των εργασιών του IMT-2000 και, αν και είναι τεχνικά εφικτή, θεωρεί ότι η ιδέα του να βασισθεί το σύστημα σε τερματικά πολλαπλών λειτουργιών, στα οποία η διαλειτουργικότητα και η εναλλαξιμότητα εξαρτώνται από συστήματα πολλαπλών ασυρμάτων διασυνδέσεων, θα πρέπει να αποφευχθεί, εφόσον αυτό θα συνεπαγόταν όχι μόνο κατακερματισμό της αγοράς αλλά και την αύξηση του κόστους[semigr ]

13. σε ό,τι αφορά το δίλημμα του σε ποιόν θα ανήκει η αρμοδιότητα για τη διαχείριση των συχνοτήτων του UMTS, θεωρεί λογικό το επιθυμητό φάσμα συχνοτήτων να καθορισθεί στο πλαίσιο της Ευρωπαϊκής Διάσκεψης Ταχυδρομείων και Τηλεπικοινωνιών (CEPT), με υποχρεωτική εφαρμογή στην Ευρώπη μέσω των απαιτουμένων κοινοτικών νομικών μέσων[semigr ] σε αντίθετη περίπτωση, θα υπήρχε κίνδυνος οι όποιες ρυθμίσεις να στερούνται της απαιτούμενης νομικής υπόστασης για την εφαρμογή τους, ή να προκύψουν σημαντικές χρονικές αποκλίσεις στις διαδικασίες χορήγησης αδειών που θα επακολουθήσουν[semigr ]

14. τονίζει τη σημασία που έχει να εξασφαλισθεί μία αποδοτική χρήση των συχνοτήτων και της κατανομής τους, εφόσον αποτελούν αγαθό εν ανεπαρκεία[semigr ] αναγνωρίζει μεν ότι τα κράτη μέλη έχουν τη δυνατότητα να συνηγορήσουν νομίμως υπέρ μιας αγοραίας αξιολόγησης του φάσματος συχνοτήτων μέσω δημοπρασιών ή άλλων τρόπων, αλλά θεωρεί ότι, κατά τον καθορισμό της αξίας αυτής, θα πρέπει να υπεισέρχονται και να συνυπολογίζονται όχι μόνον οικονομικοί παράγοντες αλλά και άλλα κριτήρια γενικού κοινού συμφέροντος[semigr ] υπογραμμίζει ότι δεν θα πρέπει να γίνεται ούτε αυτόματη παροχή αδειών ούτε a priori αποκλεισμός των παρεχόντων υπηρεσίες GSM/DCS[semigr ]

15. διακρίνει κάποια διάχυτη ανησυχία για τα προβλήματα αθέμιτου ανταγωνισμού που θα μπορούσαν να προκύψουν στον ευρωπαϊκό χώρο σε σχέση με τη δυνατότητα διασύνδεσης κατά τη διαδικασία παγίωσης και επέκτασης των δικτύων GSM, δυνατότητα που προβλέπουν τα συστήματα UMTS[semigr ] θεωρεί ότι τα τυχόν προβλήματα του είδους αυτού πρέπει να επιλυθούν μέσω συμφωνιών για την κάθε συγκεκριμένη περίπτωση που θα βασίζονται στις διατάξεις περί ανταγωνισμού της Συνθήκης ΕΚ[semigr ]

16. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και το ETSI.